OpenLLM-France/wikimedia huggingface dataset:
# Multiplicació

La multiplicació és una operació aritmètica resultat d'un cas particular de la suma.
Quan tots els sumands d'una suma són iguals, es pot simplificar. Així, si el nombre m se suma n vegades, es diu que es multiplica el nombre m pel nombre n. Els nombres que es multipliquen en una multiplicació, s'anomenen factors, i el resultat de la multiplicació s'anomena producte.
La multiplicació s'indica amb una creu, ×, o un punt, ⋅. En computació s'acostuma a utilitzar l'asterisc * (ús originari en el llenguatge FORTRAN). En un monomi, es considera que tots els components del monomi es multipliquen sense necessitat d'indicar cap símbol de multiplicació.
Exemples:
    5⋅2 = 5 +5 = 10
    2⋅5 = 2 +2 +2 +2 +2 = 10
    4⋅3 = 4 +4 +4 = 12
    m⋅6 = m +m +m +m +m +m
Igual que la suma, la multiplicació és una operació interna dins els nombres naturals, els enters, els racionals, els reals i els complexos.
També es poden multiplicar altres entitats matemàtiques, com polinomis, vectors o matrius.

## Propietats de la multiplicació

* Uniforme: Si als dos membres d'una igualtat se'ls multiplica un mateix nombre, queda una altra igualtat com a resultat.
$a=b\Rightarrow a\cdot c=b\cdot c$
* Monotonia: Si als dos membres d'una desigualtat matemàtica se'ls multiplica un mateix nombre positiu, queda una altra desigualtat del mateix sentit. En el cas que el multiplicant sigui negatiu la desigualtat canvia de sentit.
$a>b\Rightarrow a\cdot c>b\cdot c{\text{ si }}c>0$
$a>b\Rightarrow a\cdot c<b\cdot c{\text{ si }}c<0$
* Associativa: Dos o més factors d'una multiplicació es poden substituir pel seu producte sense afectar el resultat.
$a\cdot b\cdot c\cdot d=(a\cdot b)\cdot c\cdot d=a\cdot (b\cdot c)\cdot d=a\cdot (b\cdot c\cdot d)$
* Commutativa: L'ordre dels factors no afecta el valor del producte.
$a\cdot b=b\cdot a$
* Distributiva: Amb la suma, es compleix la següent igualtat:
$a\cdot (b+c)=a\cdot b+a\cdot c$
En general:
$a\cdot (b+c+d+e+...)=a\cdot b+a\cdot c+a\cdot d+a\cdot e+...$
En aquesta igualtat a rep el nom de factor comú. A l'acció de fer aquesta operació a l'inrevés s'anomena treure factor comú
Exemples de treure factor comú:
15 +20 -30 = 5⋅(3 +4 -6)
10 +8 -6 = 2⋅(5 +4 -3)
* Element neutre: L'element neutre de la multiplicació és l'1, de manera que:
3⋅1 = 3
* Multiplicació per zero: Qualsevol multiplicació d'un nombre real per zero és igual a zero.
$a\cdot 0=0$

## Referències

* ↑ «What does multiplication mean?». [Consulta: 17 gener 2022].
* ↑ «Multiplicación» (en castellà). [Consulta: 25 gener 2022].
* ↑ «Multiplicar: Propiedades de la multiplicación» (en castellà). [Consulta: 31 gener 2022].

## Vegeu també

* Factorització
* Invers multiplicatiu
* Multiplicació de matrius
* Potenciació
* Taula de multiplicar

## Enllaços externs

* Multiplicació Arxivat 2006-04-26 a Wayback Machine.
Viccionari
# E67

La ruta europea E67 és una carretera que forma part de la Xarxa de carreteres europees. Comença a Hèlsinki (Finlàndia) i finalitza a Praga (República Txeca). Té una longitud aproximada de 1673 km. Té una orientació de nord a sud. La carretera passa per Finlàndia, Estònia, Lituània, Polònia i República Txeca.
El tram entre Varsòvia i Tallinn, d'uns 970 quilòmetres (600 mi) és conegut com a Via Bàltica. És una connexió de carretera significativa entre els estats bàltics. El tram final entre Tallinn i Helsinki és per transbordador (amb aproximadament 10 sortides en cada direcció per dia).

## Vegeu també

* Rail Baltica

## Referències

* ↑ «European Agreement on Main International Traffic Arteries (AGR), Consolidated text of the AGR (TRANS/SC.1/2002/3)». United Nations Economic Commission for Europe, Inland Transport Committee. United Nations Economic and Social Council, 05-04-2002.
* ↑ Viking Line
# Neoarisemus youngi

Neoarisemus youngi és una espècie d'insecte dípter pertanyent a la família dels psicòdids que es troba a Àfrica: Tanzània.

## Referències

* ↑ uBio (anglès)
* 1 2 Duckhouse, D. A., 1987. A revision of Afrotropical Setomima, elucidation of their genealogical relationships and descriptions of other Afrotropical Psychodinae (Diptera: Psychodidae). Annals of the Natal Museum. 28:231-282.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Ramon I d'Urgell

Ramon I d'Urgell (?, segle X — ?, segle X) fou vescomte d'Urgell, entre després de 971 i entre després del 988.
Actuava l'any 988 i sembla que el succeí el vescomte Miró I.

## Referències

* 1 2 «Ramon I d'Urgell». [Consulta: 24 gener 2019].
# Emma D'Arcy

Emma D'Arcy (Enfield, 27 de juny de 1992) és una persona no-binària anglesa que actua d'intèrpret al cinema, televisió i teatre, que ha aparegut en produccions de televisió com Truth Seekers, Wanderlust i House of the Dragon.

## Primers anys

D'Arcy va assistir a la Ruskin School of Art, una escola d'art de la Universitat d'Oxford, estudiant Belles arts. Ha aparegut en diverses produccions teatrals, com Romeu i Julieta, The Games We Played i Les Bruixes de Salem al The Yard Theatre, i en produccions teatrals com Against a l'Almeida Theatre, A Girl in School Uniform (Walks into a Bar) al West Yorkshire Playhouse, Mrs. Dalloway and Callisto: A Queer Epic al Teatre Arcola i Pillowman a l'Oxford Playhouse.

## Carrera

A més d'aparéixer al teatre, també ha aparegut en diverses produccions de televisió, com Truth Seekers, una sèrie de comèdia de terror protagonitzada per Nick Frost per a Amazon Prime Video el 2020. També ha aparegut a la sèrie de la BBC One i de Netflix Wanderlust, que es va estrenar el 2018, així com la segona temporada de la sèrie d'Amazon Prime Video Hanna. També va aparéixer a la pel·lícula de comèdia dramàtica del 2020 Misbehavior dirigida per Philippa Lowthorpe.
D'Arcy protagonitza la sèrie d'HBO House of the Dragon, un spin-off de Game of Thrones, com a Rhaenyra Targaryen, que es va estrenar l'agost de 2022.

## Vida privada

D'Arcy és una persona no-binària i empra els pronoms «they/them» en anglès.

## Referències

* 1 2 3 4 «Emma D'Arcy - Roxane Vacca Management». Roxane Vacca Management. [Consulta: 7 maig 2021].
* 1 2 Moore, Camille. «10 Things You Didn't Know about Emma D'Arcy». TVOvermind, 06-08-2020. [Consulta: 7 maig 2021].
* ↑ Low, Elaine. «'Game of Thrones' Prequel 'House of the Dragon' Adds Matt Smith, Olivia Cooke, Emma D'Arcy». Variety, 11-12-2020. [Consulta: 7 maig 2021].
* ↑ Morales, Wilson. «Trailer To Dramedy 'Misbehaviour' Featuring Gugu Mbatha-Raw As 1st Black Woman To Win Miss World», 19-12-2019. Arxivat de l'original el 8 d’abril 2020. [Consulta: 7 maig 2021].
* ↑ Andreeva, Nellie. «'House Of the Dragon': Olivia Cooke, Matt Smith & Emma D'Arcy To Star In HBO's 'Game of Thrones' Prequel». Deadline Hollywood, 11-12-2020. [Consulta: 7 maig 2021].
* ↑ Romano, Nick. «House of the Dragon unleashes first look at cast for Game of Thrones prequel». Entertainment Weekly, 05-05-2021. [Consulta: 7 maig 2021].
* ↑ Gonzales, Erica. «A Game of Thrones Prequel Show, House of the Dragon, Is Coming». Harper's Bazaar, 05-05-2021. [Consulta: 7 maig 2021].
* ↑ «Game of Thrones spin-off House of the Dragon has a non-binary lead», 21-07-2022. [Consulta: 26 juliol 2022].
# Surveyor 4

El Surveyor 4 va ser la cambra lander piga al Programa Surveyor no tripulat enviat per explorar la superfície de la Lluna. Aquesta nau espacial es va estavellar després d'una missió d'altra banda impecable; el contacte de telemetria es va perdre 2,5 minuts abans de la presa de contacte. L'objectiu d'allunatge planificat va ser Sinus Medii a 0,4 ° de latitud nord i 1,33 ° de longitud oest. S'estavellà a 0° 27′ 0″ N, 1° 23′ 24″ W.

## Vegeu també

* Surveyor 1
* Surveyor 2
* Surveyor 3
* Surveyor 5
* Surveyor 7

## Referències

* ↑ «Surveyor 4 JPL».
* ↑ «Lloc d'impacte.».
# Francesco Bartolomeo Rastrelli

Francesco Bartolomeo Rastrelli (París 1700 - Sant Petersburg 29 d'abril de 1771) va ser un arquitecte italià que desenvolupà la seva carrera a Rússia. El seu estil barroc, sumptuós i majestuós, és fàcilment reconeixible en les seves obres més destacades com el Palau d'Hivern o el Palau de Caterina a Sant Petersburg. També va projectar obres a l'actual Lituània, com el Palau de Rundāle o el Palau de Jelgava.

## Referències

* ↑ «Francesco Bartolomeo Rastrelli». Gran Enciclopèdia Catalana. Barcelona: Grup Enciclopèdia Catalana.
# Galeria (cràter)

Galeria és un cràter amb coordenades planetocèntriques de -27.62 ° de latitud nord i 21.19 ° de longitud est, sobre la superfície de l'asteroide del cinturó principal (4) Vesta. Fa 21.77 km de diàmetre. El nom adoptat com a oficial per la UAI el 21 de novembre de 2012. i fa referència a Gal·lèria Fundana (40-69), augusta romana esposa de l'emperador Vitel·li.

## Referències

* ↑ "Galeria (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Lightman, Marjorie; Lightman, Benjamin Facts on File. A to Z of ancient Greek and Roman Women, 2008.
# Institut Tecnològic i d'Estudis Superiors de Monterrey

L'Institut Tecnològic i d'Estudis Superiors de Monterrey (en castellà: Instituto Tecnológico y de Estudios Superiores de Monterrey, ITESM), també conegut oficialment com a Tecnológico de Monterrey, és la universitat privada més important i més gran de Mèxic. Va ser fundat el 1943 per Eugenio Garza Sada, a la ciutat de Monterrey, Nuevo León; avui dia compta amb 33 campus satèl·lits al país i 19 centres de recepció (ensenyament a distància amb comunicació satel·litat de dues vies) al país i a l'estranger.
L'educació de l'ITESM es basa en el seu "Model d'Educació Redissenyat", el qual fa un redisseny dels models tradicionals didàctics amb la tecnologia moderna (fins i tot connectant els diversos campus del país i l'estranger via internet i via satèl·lit), i concentrats en una ideologia empresarial. L'ús de la internet per a l'ensenyament és ampli, així com el multilingüisme (s'ofereixen cursos en anglès i francès). L'ITESM té un contacte estret amb les empreses mexicanes, principalment les empreses de Nuevo León, i ha participat en la recerca i l'aplicació de noves tecnologies amb aquestes.
L'escola de negocis, Escuela de Graduados en Administración y Dirección de Empresas (EGADE), és considerada una de les 15 millors del món, i compta amb l'acreditació europea de qualitat per a institucions d'educació superior (EQUIS). El campus de l'estat de Mèxic ha rebut el "Premi Iberoamericà de Qualitat", un premi que s'entrega cada any en la Cimera Iberoamericana. Va ser la primera vegada que una universitat rebia aquest reconeixement. L'ITESM també pertany a l'Associació Nord-Americana d'Escoles i Universitats del Sud (SACS, per les seves sigles en anglès).

## Enllaços externs

* Institut Tecnològic i d'Estudis Superiors de Monterrey - Lloc web oficial
# Nelson Abeijón

Nelson Abeijón (Montevideo, 21 de juliol de 1973) Nelson Javier Abeijón Pessi és un ex-futbolista uruguaià, que ocupava la posició de migcampista.
Va destacar al Nacional, del seu país natal, amb qui va guanyar un títol. Després de passar pel Racing de Santander va recalar al Cagliari italià, on hi va romandre vuit campanyes, jugant més de 150 partits. També a Itàlia va militar al Como de la Serie B i a l'Atalanta. El 2008 va retornar al seu país per jugar amb River Plate.
Ha estat 23 vegades internacional amb l'Uruguai. Amb la selecció del seu país ha disputat la Copa Amèrica de 1995 (que van guanyar els uruguaians) i la de 1997.

## Referències

* ↑ «Nelson Abeijón - Player profile» (en anglès). [Consulta: 20 març 2022].
* ↑ «Nelson Abeijón :: Nelson Javier Abeijón Pessi ::» (en castellà). [Consulta: 20 març 2022].
* ↑ «Nelson Abeijón - AUF». [Consulta: 20 març 2022].
# Ramon I de Carcassona

Ramon I de Carcassona (ca. 979 - 1007/1011) fou comte de Carcassona (?-1010).

## Orígens familiars

Fill primer del comte Roger I de Carcassona i la seva esposa, Adelaida de Gavaldà. Fou germà de Pere de Carcassona, el comte Bernat I de Foix. Pel matrimoni de la seva germana Ermessenda de Carcassona va esdevenir cunyat del comte de Barcelona Ramon Borrell.

## Núpcies i descendents

Es casà vers el 990 amb Garsenda de Besiers, filla del vescomte Guillem De Besiers. D'aquesta unió nasqueren dos fills:
* Guillem I de Carcassona (?-1034), comte de Carcassona
* Pere II de Carcassona (?-1059), comte de Carcassona

## Ascens al tron

En vida del seu pare fou associat al tron juntament amb el seu germà Pere de Carcassona. Es coneix ben poc sobre la seva vida però el 1010 es té constància que ja no era present al comtat com a comte-associat, per la qual cosa es pot deduir que morí. Així mateix, també es coneix la renúncia del seu germà Pere de Carcassona al comtat aquell mateix any per esdevenir Bisbe del bisbat de Girona.

## Referències

* ↑ Gil (2004:35)

## Bibliografia

* Gil i Roman, Xavier. Diplomatario de Ermesèn, condesa de Barcelona, Girona y Osona (c.991 - 1 de marzo de 1058) (en castellà), 2004. ISBN 84-688-6665-2. Arxivat 2016-03-05 a Wayback Machine.
# Elwyn Simons

Elwyn LaVerne Simons (1930) és un paleontòleg estatunidenc i conservacionista dels primats. Ha treballat a Egipte, Wyoming, i Madagascar. Durant la seva carrera, ha estat supervisor de moltes tesis doctorals incloen les de Philip D. Gingerich, D. Tab Rasmussen, Erik Seiffert, Richard Kay, i Daniel Gebo. Ha escrit més de 300 llibres i articles de recerca.

## Referències

* ↑ Oakley, F. B.. Elwyn Simons: A Search for Origins. Springer Science & Business Media, 2007, pàg.4. ISBN 9780387738963. «Introduction to the Festschrift»
* ↑ Barr, W. A. «Elwyn Simons». Arxivat de l'original el 23 de juny 2015. [Consulta: 21 juny 2015].
# Dret d'avaria

El dret d'avaria és un principi del dret marítim pel qual totes les parts interessades d'un enviament marítim comparteixen proporcionalment les pèrdues d'un possible accident, és a dir, que tant el propietari del vaixell o com el de la càrrega són corresponsables en cas d’emergència. Per exemple, si la tripulació llença alguna càrrega per la borda per alleugerir el vaixell en una tempesta, la pèrdua la repartirien prorratejada tant el transportista (propietari del vaixell o l'empresa operadora) com els propietaris de càrrega.
Davant una sobrevinguda emergència en alta mar, és possible que els membres de la tripulació tinguin poc temps per determinar amb precisió quina càrrega estan llenánt. Així, per evitar baralles que poguessin perdre un temps valuós, la pràctica més justa va ser demanar a tots els comerciants que contribuïssin amb la compensació al propietari de la càrrega perduda, basant-se en una quota. El dret d'avaria té els seus orígens en el dret marítim antic i el principi es manté en el dret de l’almirallat de la majoria de països.

## Història

El dret d'avaria (terme d'origen àrab), era un impost sobre el comerç colonial dels segles xvi i xvii a Espanya; S'imposava sobre els mercaders o les mercaderies. Així mateix, incloïa als passatgers que passaven per les índies.
Els ingressos generats servien per a finançar les armades que protegien a les flotes comercials que cobrien el circuit entre les índies i la metròpoli, exposades amb bastant freqüència als atacs de pirates i bucaners o a les potències estrangeres en guerra amb Espanya.
Es va començar cobrant el 2,5% sobre el valor de les mercaderies, tot i que el percentatge no deixaria de créixer des del 1587, amb l'augment d'amenaces dels pirates anglesos; En algunes ocasions va arribar al 30%.
L'impost va deixar de cobrar-se al 1660 davant del frau generalitzat i el contraban, que atemptava contra la seva gestió, donat que al final el que es pagava era una quantitat general en funció de la càrrega estimada en concepte d'amnistia i no un percentatge sobre el valor real de les importacions.

## Referències

* 1 2 «L'impost d'avaria».
* ↑ «Dret d'avaria».
# Interludi

* Per a altres significats, vegeu «Festival Interludi».
Un interludi és un fragment o peça musical breu que serveix de nexe entre dos moviments d'una composició instrumental o vocal. En la música d'església, pot ser una peça d'orgue, sovint improvisada entre dues estrofes d'una cançó. Pot servir per ajudar els cantants de la coral en la transició al to o acord següent. Dins de la fuga pot tenir una funció de modulació. Una forma particular d'interludi és l'intermezzo, una obra musical més elaborada.
Al teatre és una peça curta o entre dos actes o escenes d'una obra teatral més seriosa.

## Referències

* ↑ Riewe, F. «Zwischenspiel, Interludium». A: Handwörterbuch Tonkunst: sachlich und biographisch (en alemany). Gütersloh: Bertelsmann, 1879.
* ↑ Gorski, Markus. «Das Formprinzip der Fuge» (en alemany). [Consulta: 29 gener 2019].
* ↑ «interludi». Gran Enciclopèdia de la Música. Barcelona: Grup Enciclopèdia Catalana.
* ↑ «interludi». Gran Diccionari de la Llengua Catalana. Barcelona: Grup Enciclopèdia Catalana.
# Nelson Annandale

Thomas Nelson Annandale CIE FRSE (15 de juny de 1876 a Edimburg – 10 d'abril de 1924 a Calcutta) va ser un zoòleg i antropòleg escocès.

## Biografia

Era fill de Thomas Annandale, el regius professor de la càtedra de cirurgia clínica de la Universitat d'Edimburg, Nelson va ser educat a la Rugby School, Balliol College, Oxford, i a la Universitat d'Edimburg.
Annandale va anar a l'Índia el 1904 com Deputy Superintendent del Museu de l'Índia (Natural History Section of the Indian Museum). Va emprendre l'Expedició Skeat Expedition a la part nord de la península Malaia el 1899.
Va ser el primer director del Zoological Survey of India
El 1921, tal com també ho va ser el seu pare anteriorment, ell va ser elegit Fellow of the Royal Society of Edinburgh. La Royal Asiatic Society of Bengal, va instituir una medalla triennal (Annandale Memorial Medal) per a les contribucions en antropologia a Àsia. El primer guardonat va ser Fritz Sarasin el 1928.
Va publicar The Faeroes and Iceland: a Study in Island Life el 1905.
En herpetologia va descriure diverses noves espècies de llangardaixos.

## Bibliografia

* Annandale N. & Robinson H. C. (1903). Fasciculi Malayenses: Anthropological and Zoological Results of an Expedition to Perak and the Siamese Malay States. Liverpool.
* Annandale N. (1905).The Faroes and Iceland: studies in island life. Oxford:Clarendon Press.
* Annandale N. & Gravely F. H. (1914). "The limestone caves of Burma and the Malay Peninsula, Part II: The fauna of the caves". Journal and Proceedings of the Asiatic Society of Bengal (ns)9(10) for 1913: 402-423.
* Annandale N., Prashad B. & Amin-ud-Din (1921). "The Aquatic and Amphibious Molluscs of Manipur". Records of the Indian Museum 22(4): 528-632.

## Referències

* ↑ Dover, Cedric «Obituary - Dr. Nelson Annandale, C.I.E.». Nature, 113, 2843, 26-04-1924, pàg. 615–615. DOI: 10.1038/113615a0.
* ↑ Smith, M.A. 1941. The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Secretary of State for India. (Taylor and Francis, Printers.) London.
* ↑ «FORMER FELLOWS OF THE ROYAL SOCIETY OF EDINBURGH. 1783-2002». Royal Society of Edinburgh. Arxivat de l'original el 19 de setembre 2015. [Consulta: 3 desembre 2014].
* ↑ Annandale TN (1905) The Faroes and Iceland : studies in island life Scan
* ↑ Annandale at the Reptile Database. http://reptile-database.reptarium,cz/advanced_search?author=Annandale&submit=Search.
* Hora, Sunder Lal (1949) In memoriam Proceedings of the Indian Academy of Science, Section A 8:157
* Anon. 1925: [Annandale, T. N.] J. Bombay Nat. Hist. Soc. 30 213-214.
* Calvert, P. P. 1924 [Annandale, T. N.] Ent. News 35:264.
* Evenhuis, N. L. 1997 * Litteratura taxonomica dipterorum (1758-1930). Volume 1 (A-K); Volume 2 (L-Z). Leiden, Backhuys Publishers.
* Kemp, S. W. 1925 [Annandale, T. N.] Rec. Indian Mus., Calcutta. 27:1-28

## Enllaços externs

* Internet Archive author |sname=Nelson Annandale
# Remposian

Els Remposian van ser una família de nakharark d'Armènia que va existir probablement fins al segle vii.
L'any 451, a la rebel·lió nacional anomenada Revolta d'Ankl, Nershapuh Remposian, s'encarregava de defensar el sud-est (districtes d'Her, Zaravand i Zarehavan o Salmas), és a dir, la zona nord-oest del llac Urmia.

## Referències

* ↑ Adontz, Nicolas. Armenia in the period of Justinian: the political conditions based on the Naxarar system. Lisboa: Calouste Gulbenkian Foundation, 1970, p. 351.
# Eleccions al Landtag de Baviera de 1954

Les eleccions al Landtag de Baviera de 1954 van ser guanyades per la Unió Social Cristiana de Baviera (CSU) amb majoria relativa, tot i obtenir un gran augment de vots. Els socialistes, liberals, Partit de Baviera i Bloc dels Expulsats es reparteixen la resta d'escons.
| Partit | Percentatge | Escons |
| CSU | 38,3 | 83 |
| SPD | 28,0 | 61 |
| Partit de Baviera | 13,0 | 28 |
| Lliga dels Expulsats | 10,2 | 19 |
| FPD | 7,2 | 13 |
| DKP | 2,1 | 0 |
# Mita

* Per a altres significats, vegeu «Mita (desambiguació)».
La mita va ser una forma d'aprofitament del treball indígena durant la colonització espanyola del continent americà. Va ser molt emprada en el treball miner, i obligava les comunitats indígenes a subministrar un determinat nombre de treballadors durant períodes limitats de temps.
Un exemple de la mita la trobem a l'extracció d'argent a Potosí:
    Per aquell temps, els propietaris de les mines de Potosí calculaven que necessitaven 4500 treballadors obligatoris per tal d'extreure la plata de la cèlebre muntanya. Donada la duresa d'aquest treball a semblant alçària, el virrei va considerar que cada setmana de treball havia d'anar seguida de dues setmanes de descans. Calia, doncs, disposar permanentment de 13500 indis per poder organitzar la rotació amb tres equips. (...) Els treballadors eren triats entre homes de divuit a cinquanta anys, i el servei durava un any, després del qual no podien ser sotmesos a una nova mita fins passats set anys. Els propietaris de les mines havien de pagar el viatge als mitayos i a les seves dones. La jornada de treball a l'estiu durava des d'una hora i mitja després de la sortida del sol fins que es feia fosc, amb una hora d'interrupció i de deu a setze hores durant l'hivern. Els diumenges i les festes de precepte hom no treballava. El treball era remunerat, però amb un salari molt baix, molt inferior al dels treballadors lliures.
La mita fou abolida per les corts de Cadis en 1812.

## Referències

* ↑ «Repartimiento». Encyclopedia. [Consulta: 30 desembre 2018].
* ↑ B. Bennasar, a La América española y la América portuguesa. Siglos XVI-XVIII,Akal, Madrid, 1980.
* ↑ Historia de la cuestión agraria mexicana: La tierra y el poder, 1800-1910 (en castellà). Siglo XXI, 1988, p. 72. ISBN 9682314895.

## Vegeu també

* Repartiment d'indis
# Tractat de la Haia

Tractat de la Haia té aquests significats:
* Tractat de la Haia (1625), signat entre Anglaterra i les Províncies Unides pel qual es comprometen a donar ajuda econòmica a Christian IV de Dinamarca.
* Tractat de la Haia (1661), pel qual les Províncies Unides reconeixen la soberania de Portugal sobre Recife al Brasil.
* Tractat de la Haia (1698) o Primer Tractat de Partició, signat entre Anglaterra i França davant la successió de Carles II de Castella.
* Tractat de la Haia (1701), aliança entre Anglaterra, el Sacre Imperi Romanogermànic i les Províncies Unides contra França.
* Tractat de la Haia (1709), signat entre el Regne de la Gran Bretanya i les Províncies Unides.
* Tractat de la Haia (1717), signat per la Triple Aliança contra Espanya.
* Tractat de la Haia (1720), pel qual Felip V d'Espanya va renunciar a les seves reclamacions sobre Itàlia i va posar fi a la Guerra de la Quàdruple Aliança.
* Tractat de la Haia (1794), signat entre Prússia, Anglaterra i els Països Baixos.
* Tractat de la Haia (1795), pel qual la República Batava cedeix territoris a França.
* Tractat de la Haia (1895), pel qual s'estableixen les fronteres colonials a Nova Guinea.
* Tractat de la Haia (1949), pel qual Indonèsia aconsegueix la seva independència dels Països Baixos.
* Tractat de la Haia (1974)
# Remscheid

Remscheid és una ciutat d'Alemanya, integrada en el sector administratiu de Düsseldorf, a Renània del Nord-Westfàlia, i situada als voltants de Wuppertal i Solingen. Ocupa una àrea de 74,6 km² i té 117.717 habitants (desembre de 2003).

## Enllaços externs

* German Roentgen-Museum (alemany)
* Web oficial de la ciutat (alemany)